钦定古今图书集成/理学汇编/学行典/第062卷 > 兴学会约 > 《立志》
## 钦定古今图书集成/理学汇编/学行典/第062卷 > 兴学会约 > 《立志》

学莫先于立志，志不立则学鲜有成者。有必为圣人
之志，而后有求至于圣人之学。先儒曰：“贤希圣，圣希
天。”孔子十五而志于学，即希天也，故曰：“五十而知天
命。”吾辈为孔子徒，既择天下第一等学术，即须学天
下第一等人。志在诗人，则亦诗人而已；志在文人，则
亦文人而已；志在功名与气节，则亦功名气节之士
而已。若志在圣人，为天地立心，为生民立命，为往圣
继绝学，为万世开太平，凡此者非有神奇之术，高远
不可企之事也。论本体，愚人亦是生知，论工夫，圣人
亦是学知，我欲为之，斯为之而已矣。语曰：“取法乎上，
仅得乎中。若取法乎下，则将愈下念之哉。